**Organizácia a podmienky vzdelávania v ZUŠ Ladislava Mednyánszkeho, Zimná 12, 059 01 Spišská Belá**

**pre školský rok 2020/2021**

Vyučovanie v ZUŠ Ladislava Mednyánszkeho začalo 2.septembra 2020 vo všetkých odboroch. Prosíme žiakov a ich zákonných zástupcov o rešpektovanie pokynov súvisiacich s vyučovacím procesom.

MŠVVaŠ vytvorilo manuál, ktorý určuje základné prevádzkové podmienky v školách a školských zariadeniach.

VŠEOBECNÉ POKYNY:

* Používanie rúšok/štítov v interiéri školy resp. školského zariadenia pre žiakov

2. stupňa (u nás druhá časť prvého stupňa), pedagogických zamestnancov, odborných zamestnancov a nepedagogických zamestnancov je povinné. Pre žiakov 1. stupňa sú rúška odporúčané.

* Vstup cudzím osobám do priestorov školy je možný len s výnimkou potvrdenou riaditeľom školy a čestným prehlásením o bezinfekčnosti danej osoby. (nájdete na web stránke ZUŠ). Pod cudzou osobu sa rozumie akákoľvek iná osoba okrem zamestnanca školy, žiaka a zákonného zástupcu žiaka.
* *Zelená fáza* predstavuje stav, kedy škola nemá podozrivého ani pozitívneho žiaka či pedagického alebo nepedagogického zamestnanca školy – školy fungujú v štandardnom režime.
* *Oranžová fáza* nastáva v prípade podozrivého žiaka alebo zamestnanca z ochorenia COVID-19, či v prípade nariadenia ÚVZ SR. Nad rámec platných opatrení zelenej fázy je jej cieľom pripraviť školu a žiakov na prípadnú červenú fázu. Platia prísnejšie hygienické opatrenia.
* *Červená fáza* nastáva pri dvoch a viac potvrdených pozitívnych prípadoch medzi žiakmi, nepedagogickými pracovníkmi alebo jedným pedagogickým pracovníkom alebo v prípade nariadenia ÚVZ SR.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby, dezinfekcia povrchov hudobných nástrojov pedagógmi sa realizuje po každej vyučovacej hodine, dychové hudobné nástroje a husle si žiaci prinášajú na vyučovanie vlastné.

RODIČ (zákonný zástupca žiaka):

* Pri prvom nástupe žiaka do školy rodičia odovzdajú triednemu učiteľovi vyplnený zdravotný dotazník a vyhlásenie zákonného zástupcu dieťaťa. Po každom prerušení dochádzky žiaka do ZUŠ v trvaní viac ako tri vyučovacie dni predkladá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.
* V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy.
* Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
* Zákonný zástupca zabezpečí pre svoje dieťa na vyučovanie rúško a papierové jednorazové vreckovky.
* Dodržiava pokyny riaditeľky školy, ktoré upravujú podmienky prevádzky ZUŠ na školský rok 2020/2021.
* Zodpovedá za dodržiavanie hygienicko-epidemiologických opatrení pri príchode žiaka do ZUŠ a pri odchode žiaka zo ZUŠ (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR).
* V prípade mladších žiakov dohliadne na to, aby žiak vstúpil do budovy školy sám a po skončení vyučovania si ho prevezme pred vchodom do budovy. So žiakom PŠ a 1. ročníka smie vstúpiť do budovy školy max. 1 osoba s rúškom iba na čas nevyhnutý na odprevadenie žiaka do triedy. Následne z budovy školy odíde.
* Nezdržiava sa vo vnútorných priestoroch školy.
* Konzultácie s triednym učiteľom sú možné po telefonickom dohovore.

ŽIAK:

* Prichádza na vyučovanie a odchádza v presne stanovenom čase.
* Pri vstupe do školy použije pripravenú dezinfekciu rúk.
* Vo vnútorných priestoroch školy nosí rúško (okrem žiakov 1.časti 1.stupňa v triede).

V Spišskej Belej 30.9.2020 Mgr. Janette Kubalová

riaditeľka ZUŠ